open-index/open-wikipedia-markdown huggingface dataset:
อิซาเบลลา (มิเล)

**อิซาเบลลา** หรือ **ลอเรนโซและอิซาเบลลา** () เป็นภาพเขียนสีน้ำมันที่เขียนโดยจอห์น เอเวอเรตต์ มิเล จิตรกรสมัยกลุ่มนิยมแบบก่อนราฟาเอลชาวอังกฤษ   

จอห์น เอเวอเรตต์ มิเลเขียนภาพ "อิซาเบลลา" เสร็จในปี ค.ศ. 1849 เป็นงานเขียนแรกในแบบ "ก่อนราฟาเอล" ที่เขียนไม่นานหลังจากการก่อตั้งของกลุ่มนิยมแบบก่อนราฟาเอลในปีก่อนหน้านั้น ภาพตั้งแสดงครั้งแรกที่ราชสถาบันศิลปะ ในปี ค.ศ. 1849 ปัจจุบันตั้งแสดงอยู่ที่หอศิลป์วอล์กเกอร์ เมืองลิเวอร์พูล สหราชอาณาจักร

## หัวเรื่อง
ภาพเขียนเป็นฉากจากโคลงของจอห์น คีตส์ "อิซาเบลลา หรือกระถางใบโหระพา" (Isabella, or the Pot of Basil) ที่เป็นโคลงที่มาจากเรื่องใน "ตำนานสิบราตรี" ที่เขียนโดยโจวันนี บอกกัชโช ที่เป็นเรื่องของสตรีสาวชื่ออิซาเบลลาผู้ได้รับการหมั้นหมายกับพ่อค้าผู้มีฐานะ แต่อิซาเบลลาไปตกหลุมรักลอเรนโซผู้เป็นลูกจ้างของครอบครัว เมื่อครอบครัวทราบเข้าก็จัดการสังหารลอเรนโซแล้วนำร่างไปฝัง เมื่ออิซาเบลลารู้ความก็ไปขุดหัวของลอเรนโซมาฝังไว้ในกระถางใบโหระพาด้วยความโศรกเศร้า เหตุการณ์ในภาพเกิดขึ้นในขณะที่พี่น้องมองเห็นว่าอิซาเบลลาและลอเรนโซมีความรู้สึกต่อกัน จึงคิดที่จะทำการฆาตกรรมลอเรนโซ เพื่อจะเปิดทางให้อิซาเบลลาได้แต่งงานกับขุนนางผู้มีฐานะที่หมั้นหมายไว้ ในภาพลอเรนโซยื่นส้มเลือด (Blood orange) ให้แก่อิซาเบลลาที่ใส่เสื้อสีเทานั่งอยู่ทางด้านขวาของภาพ ส้มเลือดเป็นส้มที่มีเนื้อสีเหมือนเลือด ที่เป็นสัญลักษณ์ของคอของผู้ที่เพิ่งถูกตัด ซึ่งเป็นสัญญาณของชะตากรรมของลอเรนโซที่จะมาถึง พี่ชายคนหนึ่งยื่นเท้าไปเตะหมาขณะที่กำลังแกะลูกนัต

มิเลและศิลปินร่วมกลุ่มวิลเลียม โฮลแมน ฮันท์ต่างก็เขียนภาพจากโคลงบทเดียวกันแต่มิเลเท่านั้นที่เขียนทั้งภาพ  ภาพทั้งสองบิดเบือนทัศนมิติและการวางท่าที่เป็นมุมของศิลปะยุคกลางซึ่งเป็นลักษณะการเขียนของกลุ่มนิยมแบบก่อนราฟาเอล นอกจากนั้นมิเลยังได้รับอิทธิพลจากการวางภาพในภาพเยาะเย้ยสังคมชุด "แต่งงานคลุมถุงชน" (Marriage à-la-mode) โดย วิลเลียม โฮการ์ท (William Hogarth) ที่เขียนก่อนหน้านั้น

## องค์ประกอบและความหมาย
การวางภาพเป็นการจงใจที่จะบิดเบือนทัศนมิติ โดยการทำให้ทางขวาของภาพยาวขึ้นและทำให้ตัวแบบทางด้านนั้นแบน ตามทฤษฎีของกลุ่มนิยมแบบก่อนราฟาเอล มิเลเกือบจะกำจัดค่าต่างสี (chiaroscuro) ออกเกือบหมดและเพิ่มความรุนแรงของสีและโทนสีที่เห็นได้จากเสื้อทูนิคสีดำราบกับผ้าสีขาวจัดบนแขนที่ร่างด้านล่างที่ใส่ถุงสีเหลืองแทบจะกลืนไปกับฉากหลัง

นอกจากนั้นมิเลยังให้ความสำคัญในการเขียนรายละเอียดของผู้อยู่ในภาพอย่างละเอียดเท่าเทียมกัน ซึ่งเป็นลักษณะการเขียนแบบก่อนราฟาเอลอีกอย่างหนึ่ง ฐานม้านั่งของอิซาเบลลามีรอยแกะเป็นภาพคนคุกเข่าและอักษร "PRB" ซึ่งเป็นอักษรย่อของกลุ่มนิยมแบบก่อนราฟาเอล

กลางภาพเป็นที่เป็นพี่ชายที่พาลจะเตะหมาบนเก้าอี้ที่เอียงกะเท่เร่ซึ่งทำให้ลดความสมดุลของภาพโดยความจงใจ เช่นเดียวกับกลุ่มคนที่ดูสับสนที่นั่งอยู่รอบโต๊ะ ทั้งสองอย่างเป็นการสร้างบรรยากาศที่สื่อความหมายของภาพถึงเหตุการณ์ร้ายที่จะเกิดขึ้น

## อ้างอิง
 

## ดูเพิ่ม
*จอห์น เอเวอเรตต์ มิเล

หมวดหมู่:จอห์น เอเวอเรตต์ มิเล
หมวดหมู่:จิตรกรรมในคริสต์ทศวรรษ 1840
หมวดหมู่:จิตรกรรมแบบก่อนราฟาเอล
หมวดหมู่:จิตรกรรมสีน้ำมัน
หมวดหมู่:จิตรกรรมจากวรรณกรรม
แพลทีโอซอรัส

**พลาทีโอซอรัส** () เป็นไดโนเสาร์โปรซอโรพอดของยุคไทรแอสซิก ขนาด 7.8 เมตร อยู่กันเป็นฝูง กินพืชเป็นอาหาร พบที่ทวีปยุโรปและอเมริกาเหนือ เมื่อหน้าแล้งมาถึงมันจะอพยพ มันสามารถเดินได้ทั้ง 4 ขาและ 2 ขา เวลากินอาหารบนต้นไม้จะยืนด้วย 2 ขา แต่เวลาเดินหรือกินอาหารที่อยู่บนพื่นอย่างหญ้า มันก็จะเดิน 4 ขา พบในยุคไทรแอสซิกตอนปลาย-ยุคจูแรสซิกตอนต้น

## แหล่งข้อมูลอื่น
*  ''Plateosaurus'' at DinoData

หมวดหมู่:ไดโนเสาร์
เมลานี อูแด็ง

**เมลานี อูแด็ง** นักเทนนิสสาวชาวอเมริกัน เชื้อสาย ฝรั่งเศส เกิดเมื่อวันที่ 23 กันยายน ค.ศ. 1991 โดยเธอเข้าแข่งขันระดับอาชีพเมื่อ เดือนกุมภาพันธ์ ค.ศ. 2008 และผลงานที่สร้างชื่อของเธอคือการเอาชนะ เอเลนา ดีเมนเทียวา นักเทนนิสหญิงมือวางอันดับ 4 ของรายการจาก รัสเซีย ในรอบ 2 ของ ยูเอสโอเพน 2009
และในรอบ 3 สามารถเอาชนะนักเทนนิสสาวสวยชาวรัสเซีย มาเรีย ชาราโปวา แบบพลิกความคาดหมายอีกครั้ง ในรอบ 4 เธอจะเข้าไปพบกับนักเทนนิสจากรัสเซียอีก 1 คนคือ นาเดีย เปโตรวา ซึ่งเธอสามารถเอาชนะไปได้อีก 2-1 เซตทำให้เธอผ่านเข้าไปสู่รอบก่อนรองชนะเลิศและเข้าไปพบกับมือวางอันดับ 9 ของรายการจาก เดนมาร์ก อย่าง คาโรไลน์ วอซเนียคกี และแพ้ต่อวอซเนียคกีตกรอบ 8 คนสุดท้าย 

## อ้างอิง

## แหล่งข้อมูลอื่น

*

หมวดหมู่:นักเทนนิสชาวอเมริกัน
หมวดหมู่:นักเทนนิสหญิง
อาโอคิยิ

**คุซัน** (クザン *Kuzan*) เป็นตัวละครหนึ่งในเรื่อง วันพีซ ซึ่งเป็นอดีตหนึ่งในสามพลเรือเอกของกองทัพเรือ มีฉายาคือ **อาโอคิจิ** (青キジ *Aokiji, ไก่ฟ้าคราม*) เขาอยู่ในกองทัพเรือ ในสมัยที่เซ็นโงคุเป็นจอมพลแห่งกองทัพเรือ

ภายหลังสงครามระหว่างกลุ่มโจรสลัดหนวดขาวและกองทัพเรือ อาโอคิจิได้ต่อสู้กับอาคะอินุ เพื่อคัดค้านการแต่งตั้งอาคะอินุเป็นจอมพล แต่ได้พ่ายแพ้ให้แก่อาคะอินุเพราะผลปีศาจแพ้ทางแต่ก็สามารถยื้อได้นานหลายวัน ทำให้เขาลาออกจากการเป็นทหารเรือ

## บุคลิก
อาโอคิยิ จัดว่าว่าเป็นคนที่สูงมากเมื่อเทียบกับมนุษย์ทั่วไป มักจะแต่งกายด้วย เสื้อกั๊กสีขาวติดกระดุมทับด้วยเสื้อเชิ้ตแขนยาวสีน้ำเงิน กางเกงขายาวสีขาว รองเท้าสีขาว และเนคไทสีเหลืองตัดด้วยเส้นสีดำ นอกจากนี้อาโอคิยิยังสวมผ้าปิดตาไว้ตรงหน้าผากอีกด้วย

อาโอคิยิ เป็นคนที่ขี้เซา สามารถรู้ได้จากผ้าปิดตาที่อาโอคิยิสวมไว้ตลอดเวลา อีกทั้งยังเป็นคนขี้เกียจ ในเวลาว่าง ๆ เขามักจะปันจักรยานเล่นบนทะเลไปตามเกาะต่าง ๆ มีคติประจำตัวคือ "ความยุติธรรมบนความขี้เกียจ" มักทำอะไรตามใจตัวเอง เขาก็ยังทำตามหน้าที่ที่ได้รับโดยยึดมั่นตามความถูกต้องตามแบบฉบับของเขาเอง

## ผลปีศาจ
อาโอคิยิ มีความสามารถจาก ผลปีศาจ สาย โลเกีย คือ**ผลเยือกแข็ง** (ผลฮิเอะ ฮิเอะ) ทำให้เขาสามารถควบคุม, สร้าง และเปลี่ยนร่าง เป็นน้ำแข็งได้ เขาสามารถสร้างน้ำแข็งเพียงพอที่จะแช่แข็งเจ้าแห่งท้องทะเลและปกคลุมทะเลจำนวนหนึ่งได้ภายในชั่วขณะ อาโอคิยิสามารถแช่แข็งคลื่นยักษ์ที่สร้างโดย หนวดขาว ในเวลาต่อสู้ อาโอคิยิสามารถแช่แข็งคู่ต่อสู้ได้เพียงแค่สัมผัสถูกตัวเท่านั้น เขาสามารถเปลี่ยนร่างกายให้กลายเป็นน้ำแข็งเพื่อหลีกเลี่ยงการโจมตีได้อีกด้วย

ท่าโจมตี
* **ไอซ์เอจ** : Ice Age (氷河時代 (アイス･エイジ), *Aisu Eiji*)
* **ไอซ์เซเบอร์ (ดาบน้ำแข็ง) ** : Ice Saber (アイスサーベル, *Aisusāberu*)
* **ไอซ์ไทม์** : Ice Time (アイスタイム, *Aisutaimu'
* *'ไอซ์บล็อกพาร์ทิสัน (หอกน้ำแข็ง) *' : Partisan (両棘矛 (パルチザン), *Paruchizan'')

## เกร็ด
* ชื่อของพลเอกทั้งสาม (อาโอคิยิ, คิซารุ และ อาคาอินุ) นั้นมีที่มาจาก ตำนานโมโมทาโร่ (โมโมทาโร่เดินทางไปปราบยักษ์โดยมีเพื่อนร่วมทางคือ นก, ลิง และหมา)
* ต้นแบบของอาโอคิยินั้นมีที่มามาจากดาราญี่ปุ่นที่ชื่อว่า มัตซึดะ ยูซากุ ซึ่งเล่นละครเรื่อง Tantei Monogatari (探偵物語) ทั้งทรงผม, การแต่งตัว และรวมไปถึงผ้าปิดตาสำหรับนอนอีกด้วย
* จากผลสำรวจของแฟนชาวญี่ปุ่นในตัวละครที่ชื่นชอบ อาโอคิยิ อยู่อันดับที่ 16
* อาโอคิยิและคิซารุใช้ดาบเป็นอาวุธที่ทำมาจากธาตุตามพลังของตัวเอง

## อ้างอิง

## แหล่งข้อมูลอื่น
* One Piece Encyclopedia 

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2546
หมวดหมู่:แม่ทัพของสี่จักรพรรดิ (วันพีซ)
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นพลเรือเอก
หมวดหมู่:ตัวละครที่เป็นพลเรือโท
หมวดหมู่:ตัวละครที่เป็นผู้บัญชาการ
หมวดหมู่:ตัวละครที่เป็นโจรสลัด
หมวดหมู่:ตัวละครในบันเทิงคดีที่มีความสามารถเกี่ยวกับน้ำแข็งหรือความเย็น
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ถูกทำให้เสียโฉม
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
นิลวรรณ ปิ่นทอง

**คุณหญิงนิลวรรณ ปิ่นทอง** (6 ธันวาคม พ.ศ. 2458 – 7 กุมภาพันธ์ พ.ศ. 2560) เป็นนักเขียนชาวไทย อดีตบรรณาธิการนิตยสาร *[[สตรีสาร]]* อดีตนายกสมาคมภาษาและหนังสือแห่งประเทศไทย ในพระบรมราชูถัมภ์ ได้รับรางวัลแมกไซไซ เมื่อปี พ.ศ. 2504 สาขาบริการประชาชน และเป็นอดีตเลขานุการทำเนียบนายกรัฐมนตรี ในสมัยจอมพลสฤษดิ์ ธนะรัชต์

## ประวัติ
นิลวรรณ ปิ่นทอง เกิดมาในครอบครัวข้าราชการชั้นผู้น้อย มารดาเสียชีวิตตั้งแต่อายุ 3 ขวบ ผู้เลี้ยงดูให้การศึกษาคือบิดา นายเวช ปิ่นทองและมารดาคือ นางกรุณา ปิ่นทอง

นิลวรรณจบชั้นมัธยม 6 จากโรงเรียนเบญจมราชาลัย และเข้าศึกษาต่อที่โรงเรียนเพชรบุรีวิทยาลงกรณ์ ได้วุฒิป.ป. จากนั้นเข้าศึกษาระดับอุดมศึกษาที่คณะอักษรศาสตร์ จุฬาลงกรณ์มหาวิทยาลัยได้ (เป็นรุ่นที่ 4 ปี 2477) จบแล้วเป็นครู 1 ปี แล้วย้ายมารับราชการในกรมโฆษณาการอยู่ 9 ปี จึงลาออกมาทำงานด้านบรรณาธิการ เมื่อปี พ.ศ. 2491 เป็นบรรณาธิการนิตยสาร *[[สตรีสาร]]* และปี 2492 รับหน้าที่เป็นบรรณาธิการอีก 2 เล่มคือ *ดรุณสาร* สำหรับเยาวชน และ *สัปดาห์สาร* สำหรับเรื่องข่าวสาร นิตยสาร *สตรีสาร* ได้รับรางวัลพระเกี้ยวทองคำ จากจุฬาลงกรณ์มหาวิทยาลัย ในฐานะนิตยสารส่งเสริมภาษาไทยดีเด่น เมื่อปี พ.ศ. 2530 จนดำเนินการถึงปี 2539 จึงได้ปิดตัวลงไป

นอกจากนั้นนิลวรรณ ยังเคยดำรงตำแหน่งนายกสมาคมภาษาและหนังสือแห่งประเทศไทย ในพระบรมราชูถัมภ์ เคยได้รับรางวัลแมกไซไซ สาขาบริการประชาชน จากมูลนิธิแมกไซไซ ประเทศฟิลิปปินส์ เมื่อปี 2505 และได้รับปริญญา อักษรศาสตร์ดุษฎีบัณฑิต (กิตติมศักดิ์)  เมื่อปี 2517 ยังได้รับการโปรดเกล้าฯ รับพระราชทานเครื่องราชอิสริยาภรณ์ เปลี่ยนคำหน้านามเป็น "คุณ" (อันเป็นคำนำนามระดับชั้นเดียวกับสุภาพสตรีระดับ “คุณหญิง” แต่ใช้สำหรับสตรีที่มิได้สมรส)  ก่อนจะถึงแก่อนิจกรรมคุณนิลวรรณ ยังทำงานให้สมาคมสตรีอุดมศึกษา โดยก่อตั้งกลุ่มนักอ่านคัดเลือกหนังสือเพื่อพัฒนาตนขึ้น

นิลวรรณถึงแก่กรรมด้วยอาการสงบเมื่อวันที่ 7 กุมภาพันธ์ พ.ศ. 2560 สิริอายุ 101 ปี และได้รับพระราชทานเพลิงศพ เมื่อวันที่ 27 พฤษภาคม พ.ศ. 2560 ณ เมรุด้านใต้ วัดเทพศิรินทราวาสราชวรวิหาร

## รางวัล
*  รางวัลศรีบูรพา เป็นคนที่ 3 (2534)  
* รางวัลแมกไซไซ สาขาบริการประชาชน จากมูลนิธิแมกไซไซ ประเทศฟิลิปปินส์ เมื่อปี 2505

## เครื่องราชอิสริยาภรณ์

## อ้างอิง

หมวดหมู่:คุณหญิง
หมวดหมู่:นักเขียนชาวไทย
หมวดหมู่:บรรณาธิการนิตยสาร
หมวดหมู่:ผู้ได้รับรางวัลแมกไซไซ
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนเบญจมราชาลัย
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ครูชาวไทย
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ชาวไทยที่มีอายุเกิน 100 ปี
หมวดหมู่:นักคตินิยมสิทธิสตรีชาวไทย
พราหมณ์พาวรี

**พราหมณ์พาวรี** เป็นพราหมณ์ผู้เป็นอาจารย์ของพระอชิตเถระซึ่งต่อมาเป็นศิษย์ผู้เป็น 16 ใน 80 พระอสีติมหาสาวกของพระพุทธเจ้า

## ประวัติ
พราหมณ์พาวรี เกิดในตระกูลพราหมณ์ในเมืองสาวัตถี เมื่อเจริญวัยได้รับราชการเป็นปุโรหิตในพระราชสำนักกรุงสาวัตถีของพระเจ้าปเสนทิโกศล ต่อมาได้ลาออกจากตำแหน่งปุโรหิตและออกบวชเป็นชฏิลตามลัทธิพราหมณ์ ตั้งสำนักสอนไตรเพทอยู่ที่ริมฝั่งแม่น้ำโคธาวรี อยู่ในเขตต่อแดนเมืองอัสสกะและเมืองอาฬหกะ

ต่อมาพาวรีพราหมณ์ทราบว่า เจ้าชายสิทธัตถะได้ปฏิญาณว่าบรรลุเป็นพระอรหันตสัมมาสัมพุทธเจ้า จึงต้องการทราบความจริง ท่านจึงส่งศิษย์ผู้เป็นมาณพของท่านจำนวน 16 คนไปทูลถามปัญหาที่ท่านผูกไว้เพื่อการนี้โดยเฉพาะจำนวน 16 หมวดเพื่อทดสอบพระพุทธองค์ โดยศิษย์ทั้ง 16 นั้น มีอชิตมาณพเป็นหัวหน้า

ศิษย์ทั้ง 16 ของท่านจึงได้ไปเข้าเฝ้าพระพุทธเจ้าที่ปาสาณเจดีย์ แคว้นมคธ   อชิตมาณพผู้เป็นหัวหน้าคณะเป็นผู้ทูลถามเป็นคนแรก

หลังจากพระพุทธองค์วิสัชชนาปัญหาครบทั้ง 16 หมวดแล้ว มาณพทั้ง 15 คน เว้นปิงคิยมาณพได้บรรลุเป็นพระอรหันต์ โดยปิงคิยมาณพซึ่งทูลถามปัญหาคนสุดท้ายขณะฟังวิสัชชนาอยู่มัวแต่ฟุ้งซ่านคิดถึงพราหมณ์พาวรีผู้เป็นลุงของตน ว่าเสียดายที่ลุงไม่ได้มาฟังพระธรรมเทศนาที่แจ่มแจ้งเช่นนี้ ปิงคิยมาณพจึงได้บรรลุธรรมแค่พระโสดาบัน

หลังจากทั้ง 16 คนบวชแล้ว ได้กลับไปแจ้งคำตอบแก่พราหมณ์พาวรี และได้บรรลุเป็นพระอนาคามีบุคคล ส่วนท่านพระปิงคิยะภายหลังได้ฟังธรรมจากพระพุทธเจ้าจึงได้บรรลุพระอรหันต์

พระมหาเถระซึ่งเป็นศิษย์ของพราหมณ์พาวรีได้เป็นกำลังสำคัญในการเผยแพร่พระพุทธศาสนาในเวลาต่อมา

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านเสียชีวิตที่ใด แต่ท่านคงดำรงขันธ์อยู่พอสมควรแก่กาลจึงละสังขารไป

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
* พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต์ ธรรมะ เกตเวย์ 

หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:บุคคลจากศาสนาฮินดูที่เปลี่ยนไปนับถือศาสนาพุทธ
แมกซ์ โรช

**แมกซ์เวล เลมูเอล โรช** นักแต่งเพลง นักดนตรีแจ๊สชาวอเมริกัน เล่นดนตรีในตำแหน่งมือกลอง และเพอร์คัสชัน โดยได้รับการยอมรับว่าเป็นหนึ่งในผู้นำการเล่นจังหวะใหม่สไตล์บีบ็อพ ร่วมกับเคนนี คลาร์ก  นอกจากนี้ยังเล่นดนตรีแจ๊สในอีกหลายสไตล์ 

แมกซ์ โรช เคยร่วมงานกับนักดนตรีแจ๊สคนสำคัญจำนวนมาก ไม่ว่าจะเป็นโคลแมน ฮอว์กินส์ ดิซซี กิลเลสพี ชาร์ลี พาร์กเกอร์ ไมล์ส เดวิส ดุค เอลลิงตัน ชาร์ลส มิงกัส ซันนี โรลลินส์ คลิฟฟอร์ด บราวน์  โรชยังเป็นหัวหน้าวงดนตรีของตัวเอง และผลิตผลงานที่มีเนื้อหาต่อสู้เพื่อสิทธิของคนผิวดำ ชื่อชุด *We Insist! - Freedom Now* ในปี ค.ศ.1960 

ในปี ค.ศ. 1966 แมกซ์ โรช ได้ออกผลงานชื่อ *Drums Unlimited* เป็นผลงานชุดแรกๆ ที่มีหลายเพลงเน้นการโซโลกลองและเพอร์คัสชัน โดยโรชยืนยันมาตลอดว่า กลองก็เป็นเครื่องดนตรีที่สามารถผสมเสียง จังหวะ และทำนองได้ 

ผลงานที่มีชื่อเสียงที่สุดของโรช คือผลงานในปี 1962 ร่วมกับชาร์ลส มิงกัส และดุค เอลลิงตัน *Money Jungle* ได้รับการยกย่องว่าเป็นหนึ่งในอัลบั้มแจ๊สทริโอ (เปียโน, เบส และกลอง) ที่ดีที่สุด 

## อ้างอิง

หมวดหมู่:นักดนตรีแจ๊สชาวอเมริกัน
หมวดหมู่:นักตีกลอง
หมวดหมู่:บุคคลจากรัฐนอร์ทแคโรไลนา
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดแคปิตอลเรเคิดส์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ชิมูระ ทาเอะ

**ชิมูระ ทาเอะ** () หรือ **โอทาเอะ** เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ เป็นพี่สาวของชิมูระ ชินปาจิ 

## ข้อมูลตัวละคร
ชิมูระ ทาเอะเป็นบุตรสาวคนโตของเจ้าของโรงฝึกดาบโกโต้คัง เมื่อชาวสวรรค์ได้ออกบัญญัติห้ามซามูไรใช้ดาบทำให้โรงฝึกดาบได้ปิดตัวลง หลังจากบิดาเสียชีวิต ตัวเธอและน้องชายของเธอคือ ชิมูระ ชินปาจิ ก็พยายามทำงานหาเงิน เพื่อฟื้นฟูโรงฝึกดาบ ปัจจุบัน โอทาเอะทำงานบริการในสถานบันเทิง 

ปกติ โอทาเอะเป็นคนสวยและใจดี ที่ยิ้มแย้มตลอดเวลา แต่ความจริง โอทาเอะเป็นคนที่ชอบใช้กำลังโดยเฉพาะกับคอนโด้ อิซาโอะ หัวหน้าชินเซ็นงุมิที่คอยตามตื๊อขอแต่งงานและมักใช้ง้าวเป็นอาวุธ

ในด้านการทำอาหาร โอทาเอะมีฝีมือการทำอาหารที่ไม่ดีเป็นอย่างมาก อาหารทุกอย่างเธอทำจะไหม้และเป็นก้อน แม้แต่การปั้นซูชิ เธอเคยทำซูชิไหม้มาแล้วแม้จะไม่ได้ใช้ไฟก็ตาม คนอื่นๆจึงไม่กล้ารับประทานอาหารที่โอทาเอะเป็นคนทำ ชินปาจิถึงกับเป็นคนทำอาหารเองเพื่อจะได้ไม่ต้องรับประทานอาหารของพี่สาว และถึงกับบอกว่าที่ตนสายตาสั้นเพราะอาหารของโอทาเอะ คนที่ยอมกินอาหารของโอทาเอะอย่างสุจริตใจมีเพียงคอนโด้และคิวเบเท่านั้น

โอทาเอะชอบกินไอติมฮาเก้นดาสเอามากๆ

โอทาเอะรู้จักคิวเบตั้งแต่เด็กๆ โดยคิวเบนั้นชอบโอทาเอะ ในศึกสำนักยางิว โอทาเอะถูกคิวเบพามาเป็นเจ้าสาวแต่ไม่สำเร็จ

## ชื่อของโอทาเอะ
นามสกุล *ชิมูระ* ของโอทาเอะ มีที่มาจาก ชิมูระ เคน นักแสดงตลกของญี่ปุ่น

โอทาเอะ มีชื่อจริงว่า ชิมูระ ทาเอะ แต่ตัวละครส่วนใหญ่เรียกเธอว่า โอทาเอะ ส่วนคางุระเรียกโอทาเอะว่า อาเจ๊ใหญ่ ชินปาจิเรียกโอทาเอะว่า ท่านพี่ และพวกชินเซ็นกุมิเรียกโอทาเอะว่า ซือเจ๊
ชิมูระ คิวเบเรียกโอทาเอะว่า ทาเอะจัง

## การปรากฏตัวบนปก
โอทาเอะปรากฏตัวบนหน้าปกของหนังสือการ์ตูนกินทามะ เล่มที่ 4 โดยนั่งบนหลังของซาดะฮารุ และได้ปรากฏตัวอีกครั้งบนปกหนังสือการ์ตูนกินทามะ เล่มที่ 31 ร่วมกับคางุระ คิวเบ ซัทจัง และซึคุโยะ นอกจากนี้ยังปรากฏตัวบนสันปกของหนังสือการ์ตูนกินทามะเล่มที่ 5

## อ้างอิง

## ดูเพิ่ม
กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
วัดเกษมจิตตาราม

**วัดเกษมจิตตาราม** หรือชื่อเดิม **วัดม่อนศัลยพงษ์** ตั้งอยู่บนเนินเขาในที่ตั้งตำบลท่าอิฐ อำเภอเมือง จังหวัดอุตรดิตถ์ บนเนินเขาเดียวกับโรงพยาบาลอุตรดิตถ์ ในปี พ.ศ. 2470 เคยมีผู้พบกลองมะโหรทึกสำริดสมัยวัฒนธรรมดองซอน อายุกว่า 2,000 ปี และโบราณวัตถุสมัยก่อนประวัติศาสตร์บนม่อนวัดเกษมจิตตารามแห่งนี้ ปัจจุบันกลองมโหรทึกดังกล่าวจัดแสดงอยู่ที่พระที่นั่งศิวโมกข์วิมาน พิพิธภัณฑสถานแห่งชาติพระนคร

## ประวัติ
วัดเกษมจิตตารามตั้งอยู่บนเนินเขาในที่ตั้งตำบลท่าอิฐ อำเภอเมือง จังหวัดอุตรดิตถ์ บนเนินเขาเดียวกับโรงพยาบาลอุตรดิตถ์ ในปี พ.ศ. 2470 เคยมีผู้พบกลองมะโหรทึกสำริดสมัยวัฒนธรรมดองซอน อายุกว่า 2,000 ปี และโบราณวัตถุสมัยก่อนประวัติศาสตร์บนม่อนวัดเกษมจิตตารามแห่งนี้ ปัจจุบันกลองมโหรทึกดังกล่าวจัดแสดงอยู่ที่พระที่นั่งศิวโมกข์วิมาน พิพิธภัณฑสถานแห่งชาติพระนคร

วัดเกษมจิตตารามในปัจจุบันเป็นสำนักปฏิบัติธรรมประจำจังหวัดแห่งเดียวของจังหวัดอุตรดิตถ์ ตามข้อกำหนดของสำนักงานพระพุทธศาสนาแห่งชาติ มีกิจกรรมทางด้านปฏิบัติและเจริญภาวนาทุกวัน

### รายนามเจ้าอาวาส
องค์ที่  ๑  พระมหาวรรณลบ
องค์ที่  ๒  เจ้าประคุณพระบุญยัง
องค์ที่  ๓  พระมหาเกษม
องค์ที่  ๔  หลวงพ่อสมบุญ
องค์ที่  ๕  พระอาจารย์บุญลือ
องค์ที่  ๖  พระครูภาวนากิตคุณ  (สวัสดิ์  อธิวาโส)  อดีตเจ้าคณะอำเภอฟากท่า  ชั้นพิเศษ
องค์ที่  ๗  พระครูวินัยธรสมชัย  สมจิตตฺโต  อดีตเลขาเจ้าคณะอำเภอฟากท่า  เจ้าอาวาสองค์ปัจจุบัน

## อาณาเขตที่ตั้งวัด

## ศาสนสถาน-ถาวรวัตถุ
๑.โรงเรียนพระปริญัติธรรม  ภาวนากิตติคุณ
๒.ศาลาธรรมสังเวช
๓.ศาลาหอฉัน
๔.หอสวดมนต์
๕.ศาลาจตุรมุขหาเทวารามพิมารสถิต

## ข้อมูลจำเพาะ

## อ้างอิง

เกษมจิตตาราม
เกษมจิตตาราม
พระปิงคิยเถระ

**พระปิงคิยเถระ** เป็นศิษย์ของพราหมณ์พาวรีที่ถูกส่งมาทูลถามปัญหาทั้ง 16 ต่อพระพุทธเจ้า ณ ปาสาณเจดีย์ โดยมีอชิตมาณพเป็นหัวหน้าคณะศิษย์ทั้ง  16 ของพราหมณ์พาวรี ต่อมาทั้งหมดได้บรรลุธรรมและอุปสมบทเป็นพระภิกษุในพระพุทธศาสนา เป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนา โดยนับเนื่องในพระอสีติมหาสาวก 80 องค์สำคัญของพระพุทธศาสนา

## ประวัติ
*ดูได้ที่* พาวรีพราหมณ์

## ปัญหาของปิงคิยมาณพ

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
*พระอสีติมหาสาวก
*พาวรีพราหมณ์

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

หมวดหมู่:พระสงฆ์
หมวดหมู่:พระอสีติมหาสาวก
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
พระควัมปติเถระ

**พระควัมปติเถระ** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล

พระควัมปติเถระ เป็นพระสงฆ์กลุ่มแรก ๆ ในพระพุทธศาสนา โดยท่านเป็นพระสงฆ์ผู้เป็นสหายของพระยสเถระ เมื่อท่านบวชแล้วได้เป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล

## ชาติภูมิ
พระควัมปติเถระ เป็นบุตรแห่งเศรษฐีชาวเมืองพาราณสี ท่านเป็นสหายของยสกุลบุตร ซึ่งต่อมาบวชเป็นพระสงฆ์ในพระพุทธศาสนา ท่านทราบข่าวว่ายสกุลบุตรออกบวชจึงคิดว่าพระธรรมวินัยของเพื่อนเราคงไม่เลวทราม จึงไปชักชวนสหายพาไปหาพระยสะเพื่อออกบวช พระยสะจึงพาไปเข้าเฝ้าพระพุทธเจ้า ทรงสั่งสอนจนบรรลุเป็นพระอรหันต์ และไดส่งท่านเป็นพระสาวกรุ่นแรก ๆ ไปช่วยเผยแพร่พระพุทธศาสนา ท่านนับเป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
*พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
พระสีวลีเถระ

**พระสีวลีเถระ** หรือ **พระสีวลี** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยพุทธกาล

พระสีวลีเถระเป็นเจ้าชายในโกลิยวงศ์ ออกบวชในสำนักพระสารีบุตร บรรลุพระอรหันต์ในขณะที่ปลงเกศานั่นเอง และหลังจากผนวช ท่านเป็นผู้มีลาภสักการะมากด้วยกุศลกรรมที่ทำมาแต่อดีต ด้วยเหตุนี้ท่านจึงได้รับยกย่องจากพระพุทธองค์ให้เป็นเอตทัคคะผู้เลิศในทาง **ผู้มีลาภมาก**

## ชาติภูมิ
พระสีวลีเถระ เป็นพระโอรสของพระนางสุปปวาสา ผู้เป็นพระราชธิดาของพระมหากษัตริย์แห่งกรุงโกลิยะ อยู่ในพระครรภ์ถึง 7 ปี 7 เดือน 7 วัน เมื่อทรงพระครรภ์ทำให้พระมารดาสมบูรณ์ด้วยลาภสักการะมาก เมื่อประสูติก็ประสูติง่ายดาย พุทธานุภาพที่ทรงพระราชทานพรว่า "ขอพระนางสุปปวาสาจงมีความสุข ปราศจากโรคาพยาธิ ประสูติพระราชบุตรผู้ไม่มีโรคเถิด"

เมื่อประสูติและพระประยูรญาติขนานถวายพระนามว่า สีวลีกุมาร ในวันที่นิมนต์พระพุทธเจ้ามาเสวยภัตตาหารตลอด 7 วัน สีวลีกุมารก็ได้ถือธมกรกรองน้ำถวายพระพุทธเจ้าและพระสงฆ์ตลอด ๗ วัน

เมื่อเจริญวัย ท่านได้ออกผนวชในสำนักพระสารีบุตร ได้บรรลุอรหันตผลในเวลาปลงเกศาเสร็จ จากนั้นมาท่านสมบูรณ์ด้วยลาภสักการะไม่ขาดด้วยปัจจัย ๔ ทั้งปวง ด้วยเหตุนี้จึงได้รับการยกย่องจากพระพุทธองค์ให้เป็นเอตทัคคะผู้เลิศในทาง **ผู้มีลาภมาก**

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
*พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 
# เว็บไซต์พระสีวลี

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
หมวดหมู่:ภิกษุที่เป็นพระราชวงศ์
พระปุณณมันตานีบุตร

**พระปุณมันตานีบุตรเถระ** (สันสกฤต; บาลี: *Puṇṇa Mantānīputta*, ) เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยพุทธกาล พระปุณมันตานีบุตรเถระเป็นหลานของพระอัญญาโกณฑัญญะ ออกบวชโดยความชักชวนของพระอัญญาโกณฑัญญะ

เมื่อออกบวชท่านได้กลับไปบ้านเดิม ตั้งใจบำเพ็ญสมณธรรมจนบรรลุพระอรหันต์ เป็นผู้ตั้งในคุณธรรม 10 ท่านเคยสนทนากับพระสารีบุตรด้วยอุปมารถ 7 ผลัด ภายหลังได้รับยกย่องจากพระพุทธเจ้าว่าเป็นผู้เลิศในด้าน ผู้เป็นธรรมกถึก (นักเทศน์)

## ชาติภูมิ
ท่านเป็นบุตรพราหมณ์มหาศาลในบ้านโทณวัตถุ เป็นบ้านเดียวกับโกณฑัญญพราหมณ์ และท่านเป็นหลานของโกณฑัญญพราหมณ์

## สาเหตุที่ออกบวช
เมื่อท่านโกณฑัญญพราหมณ์ได้บรรลุธรรมแล้วได้กลับมาชวนท่านออกบวช เมื่อท่านออกบวชแล้ว ได้กลับไปอยู่ ณ บ้านเดิม ตั้งใจบำเพ็ญสมณธรรมไม่นานก็ได้บรรลุเป็นพระอรหันต์ ท่านเป็นผู้ตั้งอยู่ในคุณธรรม 10 ประการ คือ 
#มักน้อย
#สันโดษ
#ชอบสงัด
#ไม่คลุกคลีด้วยหมู่คณะ
#ปรารภความเพียร
#บริบูรณ์ด้วยศีล
#บริบูรณ์ด้วยสมาธิ
#บริบูรณ์ด้วยปัญญา
#บริบูรณ์ด้วยวิมุตติ
#บริบูรณ์ด้วยวิมุตติญาณทัศนะ

ท่านเคยสนทนากับพระสารีบุตรด้วยอุปมารถ 7 ผลัด ภายหลังได้รับยกย่องจากพระพุทธเจ้าว่าเป็นผู้เลิศในด้าน **ผู้เป็นธรรมกถึก (นักเทศน์)**

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
พระกาฬุทายีเถระ

**พระกาฬุทายีเถระ** หรือ **พระกาฬุทายี** เป็นพระภิกษุสาวกของพระพุทธเจ้าชาวแคว้นสักกะ เป็นสหชาติกับพระพุทธเจ้า (เกิดในเวลาเดียวกัน) เป็นหนึ่งในพระอสีติมหาสาวกสำคัญในสมัยพุทธกาล

พระกาฬุทายีเถระ เดิมเป็นมหาดเล็กในพระองค์พระเจ้าสุทโธทนศากยราช ภายหลังออกบวชในพระพุทธศาสนา เมื่อได้ตรัสรู้ธรรมแล้วท่านเป็นพระสงฆ์ผู้นำสำคัญที่ทำให้เหล่าชาวเมืองกบิลพัสดุ์เกิดความเลื่อมใสในพระพุทธศาสนา ด้วยเหตุนี้พระพุทะเจ้าจึงยกย่องท่านว่าเป็นเอตทัคคะคือพระสงฆ์ผู้เลิศกว่าภิกษุอื่นในด้าน ผู้ยังสกุลที่ยังไม่เลื่อมใสให้เลื่อมใส ท่านมีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน

## ชาติกำเนิด
พระกาฬุทายี รู้จักดีในอีกนามว่า กาฬุทายีอำมาตย์ เนื่องจากท่านเกิดในตระกูลมหาอำมาตย์แห่งกรุงกบิลพัสดุ์ เมื่อยังเล็กบิดาท่านถวายตัวเข้าเป็นมหาดเล็กในพระพระเจ้าสุทโธทนะ ต่อมาได้กลายเป็นมหาอำมาตย์แห่งกรุงกบิลพัสดุ์

## ประวัติ
หลังพระพุทธเจ้าตรัสรู้ใหม่ ๆ พระเจ้าสุทโธทนะทราบข่าวการตรัสรู้จึงส่งมหาอำมาตย์ไปทูลเชิญเสด็จพระพุทธเจ้ากลับมาโปรดที่เมืองกบิลพัสดุหลายครั้ง แต่ทุกครั้งที่ส่งอำมาตย์ไปก็ออกบวชและลืมรับสั่งหมด จนพระองค์ส่งกาฬุทายีอำมาตย์และบริวารไป ท่านกาฬุทายีอำมาตย์
เมื่อฟังพระธรรมเทศนาแล้วก็ได้บรรลุอรหันตผลจึงขออกบวชตาม แต่ท่านยังรำลึกอยู่เสมอว่าต้องทูลเชิญพระพุทธเจ้ากลับไปโปรดชาวเมืองกบิลพัสดุ์ให้ได้ ท่านจึงนิพนธ์คาถามากมายกว่า 60 คาถา พรรณาถึงคุณแห่งทางเสด็จในการเสด็จไปโปรดพระประยูรญาติ

เมื่อพระพุทธเจ้าเสด็จไปโปรดชาวเมืองกบิลพัสดุ์พร้อมกับภิกษุสาวกอีก 20,000 องค์ ท่านกาฬุทายีได้ส่งข่าวกลับไปเมืองกบิลพัสดุ์เป็นระยะ ๆ ทำให้ชาวเมืองเกิดความตื่นเต้นและเฝ้ารอการมาของพระพุทธเจ้าด้วยความเลื่อมใสเป็นอันมาก ด้วยเหตุนี้ พระกาฬุทายีเถระจึงได้รับการยกย่องว่าเป็นพระสงฆ์ผู้เลิศกว่าภิกษุอื่นในด้าน **ผู้ยังสกุลที่ยังไม่เลื่อมใสให้เลื่อมใส**

## ความสำคัญในพระพุทธศาสนา
พระกาฬุทายีเถระจัดเป็น 1 ใน 40 เอตทัคคะในด้าน **ผู้ยังสกุลที่ยังไม่เลื่อมใสให้เลื่อมใส** เป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง
# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
* พระอัญญาโกณฑัญญะ
* ปัญจวัคคีย์

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 
# บุพกรรมของพระอัญญาโกณฑัญญะ จาก อรรถกถาธรรมบท

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
พระอุบาลี

**พระอุบาลีเถระ** หรือ **พระอุบาลี** เป็นพระเถระรูปหนึ่งในพระอสีติมหาสาวกของพระโคตมพุทธเจ้า 

พระอุบาลีเถระเดิมเป็นนายช่างภูษามาลาหลวงประจำราชสำนัก ออกบวชพร้อมกับเจ้าราชกุมารอีก 6 พระองค์ ณ อนุปิยนิคม เมื่อท่านบรรลุเป็นพระอรหันต์แล้ว เป็นผู้ทรงจำพระวินัยอย่างแม่นยำ ทำให้เมื่อหลังพุทธปรินิพพาน ท่านจึงได้รับตำแหน่งให้เป็นผู้วิสัชนาพระวินัยปิฎกในคราวปฐมสังคายนาเพื่อรวบรวมพระธรรมวินัยของพระพุทธเจ้า และด้วยการที่ท่านเป็นผู้ทรงจำพระวินัยอย่างแม่นยำจึงได้รับยกย่องจากพระพุทธองค์ให้เป็นเอตทัคคะผู้เลิศในทางผู้ทรงพระวินัย

## สาเหตุที่ออกบวช
ท่านได้ออกบวชพร้อมกับเจ้าราชกุมารทั้ง 6 คือ พระเจ้าภัททิยศากยราชา, เจ้าชายอนุรุทธะ, เจ้าชายอานนท์, เจ้าชายภัคคุ , เจ้าชายกิมพิละ และเจ้าชายเทวทัต รวมเป็น 7 ออกบวช ณ อนุปิยอัมพวัน ในอนุปิยนิคม แคว้นมัลละ โดยในวันผนวชนั้น เจ้าชายทั้ง 6 ได้ตกลงกันให้นายอุบาลีผู้เป็นช่างภูษามาลาออกบวชก่อนตน เพื่อจะได้ทำความเคารพเป็นการลดทิฐิและมานะแห่งความเป็นเชื้อสายกษัตริย์ของตนลง โดยทั้งหมดได้อุปสมบทด้วยวิธีเอหิภิกขุอุปสัมปทาโดยตรงจากพระพุทธเจ้า เมื่อบวชได้ไม่นานท่านก็ได้สำเร็จเป็นพระอรหันต์ และพระอุบาลีได้รับการยกย่อง

## ความสำคัญในพระพุทธศาสนา
ท่านเป็นผู้ทรงจำพระวินัยอย่างแม่นยำ และเคยได้รับพุทธานุญาตให้วินิจฉัยอธิกรณ์ 3 คดี คือ ภารตัจฉวัตถุ, อัชชุกวัตถุ และกุมารกัสสปวัตถุ ด้วยเหตุนี้จึงได้รับการยกย่องจากพระพุทธองค์ให้เป็นเอตทัคคะผู้เลิศในทาง **ผู้ทรงพระวินัย** และหลังพุทธปรินิพพานท่านได้เป็นผู้มีส่วนสำคัญในการรักษาพระวินัย เพราะท่านได้รับหน้าที่เป็น 1 ใน 3 พระมหาเถระผู้วิสัชชนาพระธรรมวินัยในคราวปฐมสังคายนาที่ถ้ำสัตบรรณคูหา เมืองราชคฤห์ โดยท่านได้วิสัชนาพระวินัยปิฎก

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธ์ปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

หมวดหมู่:พระอสีติมหาสาวก
หมวดหมู่:เอตทัคคะ
พระภัคคุเถระ

**พระภัคคุเถระ** หรือ **พระภัคคุศากยเถระ** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยพุทธกาล พระภัคคุเถระ เป็นพระประยูรญาติของพระพุทธเจ้า โดยท่านประสูติในเชื้อสายศากยราชสกุล พระราชสกุลของเจ้าชายสิตธัตถะ ซึ่งต่อมาได้สำเร็จเป็นพระบรมศาสดาสัมมาสัมพุทธเจ้า

พระอนุรุทธเถระ ออกผนวชพร้อมกับเจ้าราชกุมารอีก 5 พระองค์ และนายอุบาลีภูษามาลา ณ อนุปิยนิคม เมื่อท่านบรรลุเป็นพระอรหันต์แล้ว ดำรงขันธ์แก่กาลสมควรแก่อายุขัยก็ดับขันธปรินิพพาน

## ชาติภูมิ
พระภัคคุเถระ เป็นพระประยูรญาติของพระพุทธเจ้า โดยท่านประสูติในเชื้อสายศากยราชสกุล พระราชสกุลของเจ้าชายสิตธัตถะ ซึ่งต่อมาได้สำเร็จเป็นพระบรมศาสดาสัมมาสัมพุทธเจ้า

## สาเหตุที่ออกบวช

พระประวิตของท่านปรากฏในคัมภีร์น้อยมาก อย่างไรก็ดี ท่านได้ออกบวชพร้อมกับเจ้าราชกุมารทั้ง 5 คือ พระเจ้าภัททิยะศากยะราชา, เจ้าชายอานันทะ, เจ้าชายอนุรุทธะ, เจ้าชายกิมพิละ และเจ้าชายเทวทัตต์ และนายช่างกัลบกนามว่านายอุบาลีภูษามาลาอีก 1 ท่าน รวมเป็น 7 ออกบวช ณ อนุปิยอัมพวัน ในอนุปิยนิคม แคว้นมัลละ โดยในวันผนวชนั้น เจ้าชายทั้ง 6 ได้ตกลงกันให้นายอุบาลีผู้เป็นช่างภูษามาลาออกบวชก่อนตน เพื่อจะได้ทำความเคารพเป็นการลดทิฐิและมานะแห่งความเป็นเชื้อสายกาษัตริย์ ของตนลง โดยทั้งหมดได้อุปสมบทด้วยวิธีเอหิภิกขุอุปสัมปทาโดยตรงจากพระพุทธเจ้า เมื่ออกบวชได้ไม่นานท่านก็ได้บรรลุอรหันต์

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
*พระภัททิยเถรศากยราชา

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:ภิกษุที่เป็นพระราชวงศ์
พระมหานามเถระ

**พระมหานามะ** หรือ **พระมหานามเถระ** เป็นพระภิกษุสาวกของพระพุทธเจ้า เป็นหนึ่งในปัญจวัคคีย์ และพระอสีติมหาสาวก

พระมหานามะ เมื่อได้ตรัสรู้ธรรมแล้ว มีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน

## ชาติกำเนิด
พระมหานามะ เกิดในตระกูลพราหมณ์ในกรุงกบิลพัสดุ์ เดิมชื่อ “มหานามพราหมณ์”

## การศึกษา
เมื่อเจริญเติบโตขึ้น ท่านได้ศึกษาศิลปะวิทยาจนจบไตรเพทในสำนักพราหมณ์แห่งเมืองกบิลพัสดุ์

## สาเหตุที่ออกบวช
เนื่องด้วยพราหมณ์ผู้เป็นบิดาของท่าน เคยเป็นพราหมณ์ 1 ใน 8 คนที่ได้รับนิมนต์เข้ารับภัตตาหารในพระราชวังกรุงกบิลพัสดุ์ในวันขนานพระนามเจ้าชายสิทธัตถะ และได้ทำนายว่าเจ้าชายสิทธัตถะหากออกผนวชจะได้บรรลุธรรมเป็นพระอรหันตสัมมาสัมพุทธเจ้า บิดาของท่านจึงตั้งใจว่าหากเจ้าชายออกผนวชตนจะออกบวชตาม แต่ด้วยบิดาของท่านมีอายุมากแล้ว และเกรงว่าตนอาจจะอยู่ไม่ถึงวันที่เจ้าชายบรรลุเป็นพระอรหันต์ ท่านจึงสั่งเสียให้ลูกชายคือมหานามพราหมณ์ออกบวชหากเจ้าชายออกผนวชตามคำทำนาย โดยเมื่อเจ้าชายออกบวชท่านได้ตามโกณฑัญญะพราหมณ์และบุตรพราหมณ์ 108 จำนวน 3 คนออกบวชด้วย

ประวัติของท่านหลังจากนี้คล้ายคลึงกับประวัติท่านพระอัญญาโกณฑัญญะ

## บุพกรรมในอดีตชาติ

## ความสำคัญในพระพุทธศาสนา
พระมหานามะแม้จะเป็นหนึ่งใน 5 ของกลุ่มพระปัญจวัคคีย์ แต่หลังจากตรัสรู้ธรรมแล้ว ท่านไม่ปรากฏบทบาทสำคัญในทางพระพุทธศาสนาในคัมภีร์ทางพระพุทธศาสนา แต่อย่างไรก็ดีท่านก็ถือว่าเป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง
# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
* พระอัญญาโกณฑัญญะ
* ปัญจวัคคีย์

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

พระอสีติสาวก
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
พระราธเถระ

**พระราธเถระ** เป็นพระสงฆ์สาวกของพระพุทธเจ้าในสมัยพุทธกาล นับเนื่องในพระอสีติมหาสาวก 80 องค์สำคัญของพระพุทธศาสนา บวชเมื่อแก่ เป็นศิษย์ของพระสารีบุตร ท่านเป็นผู้ว่านอนสอนง่าย และได้รับการยกย่องจากพระพุทธเจ้าว่าท่านเป็นเลิศกว่าภิกษุทั้งหลายในด้าน **ผู้มีปฏิภาณ** คือมีญาณแจ่มแจ้งในพระธรรมเทศนา

## ประวัติ
พระราธเถระ เดิมเป็นพราหมณ์ในพระนครราชคฤห์ เมื่อแก่ตัวลง ภรรยาและบุตรไม่เลี้ยงดู เพราะ เคยทำตัวไม่ดีกับภรรยาและบุตร ถูกทิ้งไว้ในวัดพระเวฬุวันมหาวิหาร ต่อมาท่านประสงค์จะออกบวช แต่ไม่มีใครบวชให้เพราะเกรงว่าคนบวชเมื่อแก่จะว่ายากสอนยาก ท่านจึงมีร่างกายซูบผอมผิวพรรณเศร้าหมองด้วยความเสียใจ พระพุทธเจ้าทราบความจึงมีรับสั่งถามพระภิกษุทั้งหลายว่ามีใครระลึกถึงอุปการคุณของพราหมณ์ผู้นี้ได้บ้าง ในครั้งนั้นพระสารีบุตรระลึกได้ว่าเคยรับบิณฑบาตจากพรามหณ์ผู้นี้เป็นข้าวทัพพีหนึ่ง พระพุทธเจ้าสรรเสริญพระสารีบุตรว่ามีความกตัญญู จึงอนุญาตให้พระสารีบุตรเป็นพระอุปัชฌาย์ผนวชให้

วันหนึ่งท่านพระราธะเข้าไปเฝ้าพระพุทธเจ้า ขอให้พระองค์แสดงธรรมย่อ ๆ ให้ พระพุทธเจ้าจึงตรัสแสงว่า สิ่งใดเป็นมาร จงละสิ่งนั้นเสีย มารคือขันธ์ทั้ง 5 ไม่เที่ยง เป็นทุกข์ตั้งอยู่ได้ยาก ไม่มีตัวตนบังคับบัญชาไม่ได้ไม่มีใครเป็นเจ้าของ เหล่านี้ชื่อว่ามาร เธอจงละสิ่งเหล่านี้เสีย พระราธะรับพระโอวาทและออกจาริกไปกับพระสารีบุตร ในที่สุดท่านก็ได้บรรลุอรหันตผล เมื่อพระสารีบุตรมาเข้าเฝ้าพระพุทธเจ้า มีรับสั่งถามว่า พระราธะเป็นเช่นไรบ้าง พระสารีบุตรทูลว่า พระราธะว่าง่ายสอนง่ายเหลือเกิน จะแนะนำสั่งสอนเช่นไรไม่เคยโกรธเลย พระพุทธองค์จึงให้ภิกษุอื่นถือเป็นแบบอย่าง ต่อมาทรงยกย่องว่าท่านเป็นเลิศกว่าภิกษุทั้งหลายในด้าน **ผู้มีปฏิภาณ คือมีญาณแจ่มแจ้งในพระธรรมเทศนา**

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
* พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

หมวดหมู่:พระอสีติมหาสาวก
หมวดหมู่:เอตทัคคะ
พระลกุณฏกภัททิยเถระ

**พระลกุณฏกภัททิยเถระ** เป็นพระสงฆ์สาวกของพระพุทธเจ้าในสมัยพุทธกาล ชาวเมืองสาตถี นับเนื่องในพระอสีติมหาสาวก  80 องค์สำคัญของพระพุทธศาสนา ท่านได้รับการยกย่องจากพระพุทธเจ้าว่าท่านเป็นเลิศกว่าภิกษุทั้งหลายในด้าน **ผู้มีเสียงไพเราะ**

## ประวัติ
พระลกุณฏกภัททิยเถระ เกิดในตระกูลเศรษฐีผู้มั่งคั่งในเมืองสาวัตถี เมื่อเจริญวัยแล้ว วันหนึ่งได้ตามประชาชนไปฟังธรรมในวัดพระเชตวันมีความเลื่อมใสจึงขอบวชในพระพุทธศาสนา ไม่นานท่านก็ได้บรรลุธรรมเป็นพระโสดาบัน ต่อมาได้เข้าไปสนทนาธรรมกับพระสารีบุตรหลายเรื่อง จนในที่สุดส่งกระแสจิตพิจารณาตามธรรมสากัจฉาจึงได้บรรลุอรหันต์ในขณะสนทนาธรรมนั่นเอง

ท่านพระลกุณฏกภัททิยเถระ เป็นคนมีรูปร่างเตี้ยมาแต่กำเนิด ทำให้ท่านมักถูกพระรูปอื่นจับหัวเล่นอยู่เสมอ ๆ ด้วยคิดว่าเป็นเพียงสามเณรน้อย จนพระพุทธเจ้าต้องแสดงให้พระสงฆ์ทราบทั่วกันว่าท่านเป็นพระอรหันต์แล้ว พระลกุณฏกภัททิยเถระนั้นปรากฏว่าท่านมีปกติเจรจาได้ไพเราะเสนาะโสตมาก ด้วยเหตุนี้พระพุทธเจ้าจึงยกย่องท่านไว้ในตำแหน่งเอตทัคคะผู้เลิศกว่าพระสงฆ์ทั้งหลายในผู้ **มีเสียงไพเราะ**

## บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
*พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

หมวดหมู่:พระสงฆ์
หมวดหมู่:พระอสีติมหาสาวก
หมวดหมู่:คำศัพท์ศาสนาพุทธ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
จัสติน ปาเสค

thumb|200px|จัสติน คาโบว์ไรรานาตีโยวา ปาเสค
**จัสติน คาโบว์ไรรานาตีโยวา ปาเสค** () ชาวปานามาเชื้อสายโปแลนด์ เธอเกิดเมื่อวันที่ 29 สิงหาคม พ.ศ. 2522 ที่เมืองคาร์กิว ประเทศยูเครน เธอได้ตำแหน่ง Miss Panama 2002 และได้เข้าร่วมประกวดนางงามจักรวาล 2002 โดยได้รับตำแหน่งรองอันดับ 1 ต่อมา ออกซานา โฟยโดโรวา จากประเทศรัสเซีย ได้สละตำแหน่ง เธอจึงได้สิทธิ์ขึ้นมาดำรงตำแหน่งนางงามจักรวาลจนครบวาระ

หมวดหมู่:ผู้ชนะการประกวดนางงามจักรวาล
หมวดหมู่:ชาวปานามา
หมวดหมู่:ผู้ชนะการประกวดนางงาม
เดอะสคริปต์ (อัลบั้ม)

***เดอะสคริปต์*** () คือผลงานอัลบั้มเพลงภาษาอังกฤษของวงเดอะสคริปต์ ออกจำหน่ายเมื่อวันที่ 8 สิงหาคม พ.ศ. 2552 ในไอร์แลนด์ และวันที่ 11 สิงหาคม พ.ศ. 2552 ในสหราชอาณาจักร ทั่วโลก อัลบั้มดังกล่าวได้รับการเสนอชื่อเข้าชิงรางวัลชอยส์มิวสิกในสาขาอัลบั้มไอริชประจำปี พ.ศ. 2551 หลังจากความสำเร็จของอัลบั้มดังกล่าวในสหราชอาณาจักรทำให้มีการจำหน่ายอัลบั้มดังกล่าวในภูมิภาคยุโรปในเดือนกันยายน พ.ศ. 2551 อัลบั้มนี้มียอดขายขึ้นชาร์จอัลบั้มแห่งสหราชอาณาจักรด้วยยอดขายจำนวน 54,520 ชุด และมียอดขายในสหราชอาณาจักรรวม 542,000 ชุดในปี พ.ศ. 2551 อัลบั้มนี้เป็นอัลบั้มที่ขายดีที่สุดแห่งปีในอันดับที่ 12 ของสหราชอาณาจักร อัลบั้มนี้ได้ออกจำหน่ายในสหรัฐอเมริกา ในวันที่ 11 มีนาคม พ.ศ. 2552 และมีอันดับสูงสุดที่ 91 ของชาร์ตบิลบอร์ด 200 ในวันที่ 4 เมษายน พ.ศ. 2552 อัลบั้มนี้ขึ้นอันดับสูงสุดที่ 14 ในชาร์ตยูเอสไอทูนส์เมื่อวันที่ 31 พฤษภาคม พ.ศ. 2552 

## รายชื่อเพลง
#"We Cry" – 3:43
#"Before the Worst" – 3:23
#"Talk You Down" – 3:50
#"The Man Who Can't Be Moved" – 4:01
#"Breakeven" – 4:21
#"Rusty Halo" – 3:34
#"The End Where I Begin" – 3:34
#"Fall For Anything" – 4:32
#"If You See Kay" – 3:12
#"I'm Yours" – 4:13
#"Anybody There" (Bonus Track)

## เพลงอื่นๆ
*"Live Like We're Dying"
*"None The Wiser"
*"Heroes" (cover of David Bowie song)
*"Lose Yourself" (cover of Eminem song)
*"Times Like These" (cover of Foo Fighters song)
*"That's My Home"

## ชาร์ต

 

## ประวัติการจำหน่าย

## อ้างอิง

หมวดหมู่:อัลบั้มเพลงของเดอะสคริปต์
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงแนวป็อปร็อก
เรือศพ

[thumb|280px |เรือดี “จีนี จอห์นสัน” ที่แล่นรับส่งผู้อพยพระหว่าง[ความอดอยากครั้งใหญ่ในไอร์แลนด์|วิกฤติการณ์ความอดอยากครั้งใหญ่ขณะที่ “เรือศพ” แล่นรับส่งกันอย่างแพร่หลาย ไม่มีผู้ในเสียชีวิตบนเรือดี]]
**เรือศพ** () เป็นชื่อที่ใช้กับเรือที่ทำการประกันอย่างหนัก ฉะนั้นจึงทำให้มีมูลค่าสูงเมื่อจมลงกว่าเมื่อลอยตัว การเดินเรือในช่วงระยะที่ยังไม่มีกฎหมายเพื่อการรักษาความปลอดภัยต่างเป็นงานที่เสี่ยงต่ออันตรายเป็นอันมาก แต่ระบบนี้ก็เลิกกันไปราวคริสต์ทศวรรษ 1870 เมื่อสมาชิกรัฐสภาบริติชซามูเอล พลิมโซลล์ (Samuel Plimsoll) รณรงค์ปฏิรูปจนสำเร็จ

นอกจากนั้นแล้ว “เรือศพ” ก็ยังหมายถึงเรือที่รับส่งผู้อพยพชาวไอร์แลนด์ผู้หนีวิกฤติการณ์ความอดอยากครั้งใหญ่ที่เกิดขึ้นในกลางคริสต์ศตวรรษที่ 19 และชาวสกอตที่หนีจากวิกฤติการณ์การไล่ที่ในสกอตแลนด์ (Highland Clearances) เรือเหล่านี้บรรทุกผู้โดยสารจำนวนมาก ที่เต็มไปด้วยโรคร้าย และขาดน้ำขาดอาหารซึ่งเป็นผลทำให้มีผู้เสียชีวิตไปเป็นจำนวนมากระหว่างการเดินทางข้ามมหาสมุทรแอตแลนติก ผู้เป็นเจ้าของเรือให้น้ำและอาหาร และที่หลับที่นอน
แก่ผู้โดยสารเป็นจำนวนน้อยที่สุดเท่าที่จะทำได้ตามที่กฎหมายระบุ – ถ้ายังคงเชื่อฟังอยู่

การข้ามมหาสมุทรด้วยเรือศพเป็นวิธีที่ถูกที่สุดแต่อัตราการเสียชีวิตก็กล่าวกันว่าสูงถึง 30% เป็นเรื่องที่เกิดขึ้นตามปกติ กล่าวกันว่าเมื่อเรือศพแล่นก็จะเห็นฉลามว่ายตามเรือ เพราะเมื่อผู้โดยสารเสียชีวิตเจ้าของเรือก็จะโยนร่างผู้เสียชีวิตลงทะเล

## อ้างอิง

หมวดหมู่:การเดินเรือ
แดเนียล โอคอนเนลล์

**แดนเนียล โอคอนเนลล์** (, ) (6 สิงหาคม ค.ศ. 1775 - (15 พฤษภาคม ค.ศ. 1847) หรือที่รู้จักกันว่า “The Liberator” (ผู้ปลดปล่อย) หรือ “The Emancipator” (ผู้ปลดปล่อย) โอคอนเนลล์เป็นผู้นำทางการเมืองชาวไอริชของครึ่งแรกของคริสต์ศตวรรษที่ 19 ผู้มีบทบาทเพื่อการการปลดแอกคาทอลิก (Catholic emancipation) ซึ่งเป็นการพยายามให้ผู้นับถือโรมันคาทอลิกมีสิทธิได้รับการเลือกตั้งให้นั่งในรัฐสภาเวสต์มินสเตอร์ซึ่งโรมันคาทอลิกไม่มีสิทธิมาเป็นเวลากว่าหนึ่งร้อยปี และเป็นผู้สนับสนุนขบวนการสมาคมเพื่อการเพิกถอนการเป็นสหภาพกับอังกฤษ (Repeal Association) 

## ชีวิตเบื้องต้น
โอคอนเนลล์เป็นบุตรของครอบครัวโรมันคาทอลิกผู้เคยมีฐานะดีแต่มาสูญเสียที่ดิน ครอบครัวของโอคอนเนลล์สืบเชื้อสายมาจาก Uí Fidgenti และจาก Baron Inchiquin และจากตระกูลแม็คคาร์ธี มอร์ของกษัตริย์แห่งเดสมอนด์ ในบรรดาลุงของโอคอนเนลล์ก็มีแดนเนียล ชาร์ลส์ โอคอนเนลล์นายทหารไอริชในกองทัพฝรั่งเศส และป้าผู้มีชื่อเสียง Eibhlín Dubh Ní Chonaill โอคอนเนลล์ได้รับการอุปถัมภ์จากลุงผู้มีฐานะดีมอริซ "Hunting Cap" โอคอนเนลล์ให้ไปศึกษาที่ Douai ใน ฝรั่งเศส และได้รับเข้าศึกษากับ Lincoln's Inn ในปี ค.ศ. 1794 และย้ายไปศึกษากับ King's Inns ในดับลินอีกสองปีต่อมา ในระยะแรกโอคอนเนลล์ก็มีความคุ้นเคยกับผู้มีหัวรุนแรงผู้สนับสนุนการเป็นประชาธิปไตยและมุ่งมั่นที่จะนำสิทธิความเท่าเทียมทางศาสนามายังไอร์แลนด์

## อ้างอิง

## ดูเพิ่ม
* การปลดแอกคาทอลิก
* สมาคมเพื่อการเพิกถอนการเป็นสหภาพ 

หมวดหมู่:บุคคลจากดับลิน
หมวดหมู่:นักการเมืองไอริช
หมวดหมู่:บุคคลในคริสต์ศตวรรษที่ 18
หมวดหมู่:บุคคลในคริสต์ศตวรรษที่ 19
หมวดหมู่:บุคคลจากเทศมณฑลเคอร์รี
ซูเลย์กา ริเบรา เมนโดซา

thumb|ซูเลย์กา ริเบรา เมนโดซา
**ซูเลย์กา เฮร์ริส ริเบรา เมนโดซา** (; เกิดวันที่ 3 ตุลาคม พ.ศ. 2530) เป็นนักแสดง นางแบบ และนางงามชาวปวยร์โตรีโก เธอได้รับตำแหน่ง Miss Salinas Teen 2002, มิสปวยร์โตรีโกทีน 2002 (รองอันดับ 1), Miss Salinas 2006, มิสปวยร์โตรีโกยูนิเวิร์ส 2006 และเธอได้เข้าร่วมประกวดและได้ตำแหน่งนางงามจักรวาล 2006

หมวดหมู่:ผู้ชนะการประกวดนางงามจักรวาล
หมวดหมู่:นางงามปวยร์โตรีโก
หมวดหมู่:บุคคลจากซานฮวน (ปวยร์โตรีโก)
หมวดหมู่:ผู้ชนะการประกวดนางงาม
พระอชิตะ

**พระอชิตะ** อาจหมายถึง

* ศิษย์ของที่ถูกส่งมาทูลถามปัญหาทั้ง 16 ต่อพระพุทธเจ้า
* พระศรีอริยเมตไตรย ในยุคของพระโคตมพุทธเจ้า
ดายานา เมนโดซา

180px|thumb|ไดอาน่า เมนโดซา
**ดายานา ซาบรีนา เมนโดซา มองกาดา** () ชาวเวเนซุเอลา เกิดวันที่ 1 มิถุนายน พ.ศ. 2529 ที่กรุงการากัส ประเทศเวเนซุเอลา เธอได้รับตำแหน่งมิสเวเนซุเอลา 2007 และได้ร่วมประกวดและได้รับตำแหน่งนางงามจักรวาล 2008 โดยล่าสุดในเดือนมิถุนายน 2022 เธอได้โพสเชิงต่อต้านชาว LGBTQ+ ในอินสตาแกรมส่วนตัวของเธอในเดือน Pride Month เดือนแห่งการเฉลิมฉลองความเท่าเทียมของชาว LGBTQ+

หมวดหมู่:ผู้ชนะการประกวดนางงามจักรวาล
หมวดหมู่:บุคคลจากการากัส
หมวดหมู่:ผู้ชนะการประกวดนางงาม
หมวดหมู่:มิสเวเนซุเอลา
เอสเตฟานิอา เฟร์นันเดซ

200px|thumb|เอสเตฟานิอา เฟร์นันเดซ
**เอสเตฟานิอา เฟร์นันเดซ กรูปิฮ** () ชาวเวเนซุเอลา เกิดวันที่ 4 กันยายน พ.ศ. 2533 ที่เมืองเมรีดา ประเทศเวเนซุเอลา เธอได้รับตำแหน่ง Miss Venezuela 2008 และได้เข้าร่วมประกวดและได้ตำแหน่งนางงามจักรวาลในปี พ.ศ. 2552 นับเป็นนางงามจักรวาลคนที่ 6 จากประเทศเวเนซุเอลา

หมวดหมู่:บุคคลจากรัฐเมริดา
หมวดหมู่:ผู้ชนะการประกวดนางงามจักรวาล
หมวดหมู่:มิสเวเนซุเอลา
เจมส์ เทย์เลอร์

**เจมส์ เวอร์นอน เทย์เลอร์** () เกิดเมื่อวันที่ 12 มีนาคม ค.ศ. 1948 เป็นนักร้อง-นักแต่งเพลง และนักกีตาร์ชาวอเมริกัน เกิดในบอสตัน รัฐแมสซาชูเซตส์ โตในคาร์โบโร นอร์ธแคโรไลนา

เขาเริ่มอาชีพกลางทศวรรษ 1960 แต่ไม่ประสบความสำเร็จและได้รับเสียงวิจารณ์ไม่ดี จนอัลบั้มปี 1970 ชุด *Sweet Baby James* ที่ได้รับการเสนอชื่อเข้าชิงรางวัลแกรมมี่สาขาอัลบั้มแห่งปี และมีซิงเกิลดังอย่าง "Fire and Rain" ที่ติดอันดับ 3 บิลบอร์ดฮอต 100 และเขามีซิงเกิลอันดับ 1 อย่าง "ยูร์ก็อตอะเฟรนด์" ที่นำเพลงเก่าของคาโรล คิง มาทำใหม่ อัลบั้มชุด *Greatest Hits* ของเขาในปี 1976 ได้รับรางวัลแผ่นเสียงเพชร และมียอดขายกว่า 11 ล้านชุด

## อ้างอิง

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากบอสตัน
หมวดหมู่:นักร้องคันทรี
หมวดหมู่:นักร้องร็อกอเมริกัน
หมวดหมู่:ศิลปินสังกัดแอปเปิลเรเคิดส์
หมวดหมู่:ศิลปินสังกัดแคปิตอลเรเคิดส์
เจที (อัลบั้ม)

***เจที*** () เป็นอัลบั้มชุดที่ 9 ของเจมส์ เทย์เลอร์ เป็นอัลบั้มแรกกับสังกัดโคลัมเบียเรเคิดส์ ออกจำหน่ายในปี 1977 มีซิงเกิ้ลดังอย่างเพลง  "Handy Man" และ "Your Smiling Face" อัลบั้มชุดนี้ติดอันดับ 4 บนบิลบอร์ด 200 เทย์เลอร์ยังได้รับรางวัลแกรมมี่สาขานักร้องเพลงป็อปชายยอดเยี่ยมจากเพลง "Handy Man"

## อ้างอิง

หมวดหมู่:อัลบั้มเพลงของเจมส์ เทย์เลอร์
หมวดหมู่:อัลบั้มเพลงในปี พ.ศ. 2520
หมวดหมู่:อัลบั้มเพลงของค่ายโคลัมเบียเรเคิดส์
ซันนี เกรียร์

**ซันนี เกรียร์**  นักดนตรีแจ๊สชาวอเมริกัน มีชื่อเสียงในฐานะนักดนตรีร่วมวงควินเท็ท และวงออร์เคสตราของดุค เอลลิงตัน ระหว่างปี ค.ศ. 1925 ถึง 1951 ในตำแหน่งมือกลองและเพอร์คัสชันหมายเลขหนึ่ง   นอกจากนี้เกรียร์ยังเป็นนักออกแบบเครื่องดนตรีให้กับบริษัทผู้ผลิตกลองในรัฐอินดีแอนา เขามีความสามารถออกแบบ และจัดกลองชุด และเครื่องเพอร์คัสชันสำหรับวงได้ด้วยตัวเอง

ซันนี เกรียร์ ลาออกจากวงของดุค เอลลิงตัน ในปี ค.ศ. 1950 หลังจากถูกปลดออกจากตำแหน่งมือกลองหมายเลขหนึ่ง เนื่องจากพฤติกรรมการดื่มสุราอย่างหนัก และให้มือกลองหมายเลขสองทำหน้าที่แทน  หลังออกจากวง เขาทำงานเป็นนักดนตรีอิสระ และรับบทในภาพยนตร์

## อ้างอิง

## แหล่งข้อมูลอื่น
*

หมวดหมู่:นักตีกลอง
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐนิวเจอร์ซีย์
หมวดหมู่:นักดนตรีชาวอเมริกันเชื้อสายแอฟริกา
บลอนดี

**บลอนดี** () เป็นวงป็อป/ร็อกอเมริกัน ก่อตั้งวงโดยนักร้อง เดโบราห์ แฮร์รี และมือกีตาร์ คริส สไตน์ วงถือเป็นหัวเรือใหญ่ของเพลงนิวเวฟอเมริกันในยุคแรกและเพลงพังก์ร็อก ในช่วงกลางคริสต์ทศวรรษ 1970 สองอัลบั้มแรกของวงมีองค์ประกอบของแนวเพลงที่เข้มข้นของเพลงดังกล่าว และถึงแม้ว่าจะประสบความสำเร็จในสหราชอาณาจักรและออสเตรเลีย แต่ก็ยังถือว่าเป็นวงใต้ดินในสหรัฐอเมริกาอยู่ จนกระทั่งออกผลงานในชุด *Parallel Lines* ในปี 1978 และถัดไปอีก 3 ปีวงก็ประสบความสำเร็จ มีเพลงฮิตหลายเพลงที่มีส่วนผสมของแนวเพลงอย่างดิสโก้ ป็อป และเร้กเก้ แต่ก็ยังคงมีแนวเพลงพื้นฐานแบบนิวเวฟของวงอยู่

วงแตกไปในที่สุดหลังการออกผลงานในปี 1982 ชุด *The Hunter* เดบบี้ แฮร์รี ออกผลงานเดี่ยว ส่วนจิมมี เดสทรี มือคีย์บอร์ดก็ออกผลงานเดี่ยวเช่นกันแต่ประสบความสำเร็จน้อยกว่าของแฮร์รี

วงได้กลับมารวมตัวอีกครั้งในปี 1997 ประสบความสำเร็จกับซิงเกิลอันดับ 1 ในสหราชอาณาจักรกับ "Maria" ในปี 1999 วงออกทัวร์และแสดงไปรอบโลก วงยังได้มีชื่ออยู่ในร็อกแอนด์โรลฮอลออฟเฟม และร็อกวอล์กออฟเฟม ในปี 2006 บลอนดีมียอดขายมากกว่า 40 ล้านชุดทั่วโลก

## อ้างอิง

## แหล่งข้อมูลอื่น
* Official Blondie website
* The Complete Blondie Discography 
* Blondie discography at Discogs

หมวดหมู่:กลุ่มดนตรีพังก์ร็อกสัญชาติอเมริกัน
หมวดหมู่:กลุ่มดนตรีนิวเวฟสัญชาติอเมริกัน
หมวดหมู่:ศิลปินสังกัดไครเซลิสเรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2517
ชุติมา ดุรงค์เดช

**ชุติมา ดุรงค์เดช** ชื่อเล่น **ไข่มุก** (เกิดวันที่ 6 ธันวาคม พ.ศ. 2528) เธอคือผู้ครองมงกุฎมิสไทยแลนด์ยูนิเวิร์ส ประจำปี 2552 เป็นตัวแทนประเทศไทยเข้าร่วมประกวด มิสยูนิเวิร์ส 2009 ที่ประเทศบาฮามาส ได้รางวัล รองอันดับ 2 ชุดแต่งกายประจำชาติยอดเยี่ยม, รางวัล Miss Photogenic (ขวัญใจช่างภาพและสื่อมวลชน)

## ประวัติ
ชุติมา ดุรงค์เดช เกิดที่กรุงเทพมหานคร เป็นบุตรสาวคนที่ 4 ในจำนวนพี่-น้อง 5 คน ของคุณพ่อ ฤทธิ์ชัย ดุรงค์เดช เจ้าของธุรกิจบริษัทเครื่องกรองน้ำ Mazuma และคุณแม่เพชรา ดุรงค์เดช ซึ่งเป็นแม่บ้านคอยดูแลลูก ๆ มีส่วนสูง 177 เซนติเมตร น้ำหนัก 57 กิโลกรัม สัดส่วน 35-26-35 ปัจจุบันประกอบธุรกิจส่วนตัวกับบริษัทที่บ้าน

## การศึกษา
* จบเกรด 8 โรงเรียนนานาชาติ ISB ที่เมืองไทย ตอนอายุ 15 ปี
* ระดับมัธยมศึกษาที่คิงส์คอลเลจ 2 ปี 
* ศึกษาที่ Millfield Senior School รวม 2 ปี 
* ระดับปริญาตรีที่มหาวิทยาลัย น็อตติ้งแฮม พร้อมกับได้เกียรตินิยมอันดับ 1 ในสาขาวิทยาศาสตร์การอาหาร 
* สำเร็จการศึกษาในระดับปริญญาโท ด้านบริหารการจัดการที่ ซิตี้ ยูนิเวอร์ซิตี้ ออฟ ลอนดอน
* ปัจจุบันกำลังศึกษาปริญญาเอก สาขาวิชาธุรกิจเทคโนโลยีและการจัดการนวัตกรรม จุฬาลงกรณ์มหาวิทยาลัย

## รางวัลที่ได้รับ
* 5 คนสุดท้ายในการประกวดมิสลอนดอนยูเค 2008 
* รองอันดับ 1 มิสวิมเบิลดันยูเค 2008 
* มิสไทยแลนด์ยูนิเวิร์ส ประจำปี 2552 
* ขวัญใจช่างภาพและสื่อมวลชน มิสไทยแลนด์ยูนิเวิร์ส  2552
* นางงามผิวสวย มิสไทยแลนด์ยูนิเวิร์ส 2552
* รองอันดับ 2 ชุดแต่งกายประจำชาติยอดเยี่ยม มิสยูนิเวิร์ส 2009  
* Miss Photogenic มิสยูนิเวิร์ส  2009
* รางวัล "ผู้หญิงคิดบวกแห่งปี" หรือ Think positive women Award 2009

## เครื่องราชอิสริยาภรณ์
* พ.ศ. 2554 - 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นเบญจมาภรณ์มงกุฎไทย (บ.ม.)
* พ.ศ. 2555 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นเบญจมาภรณ์ช้างเผือก (บ.ช.)

## อ้างอิง

* อินสตาแกรมไข่มุก ชุติมา
* เฟซบุ๊คแฟนเพจไข่มุก ชุติมา

หมวดหมู่:นางงามไทย
หมวดหมู่:ผู้ชนะการประกวดมิสยูนิเวิร์สไทยแลนด์
ยูเอสเอทูเดย์

[180px|thumb|อาคารสำนักงานใหญ่ของ ยูเอสเอ ทูเดย์ ในเมืองแมกลีน [รัฐเวอร์จิเนีย ]]

**ยูเอสเอทูเดย์** () เป็นหนังสือพิมพ์รายวันของสหรัฐอเมริกา ตีพิมพ์โดยบริษัทแกนเนตต์ ก่อตั้งโดยอัล นูฮาร์ธ ถือเป็นหนังสือพิมพ์ที่มียอดขายมากที่สุดกว่าหนังสือพิมพ์ใดในสหรัฐอเมริกา (เฉลี่ย 2.11 ล้านเล่ม ในวันธรรมดา) และในบรรดาหนังสือพิมพ์ขนาดใหญ่ภาษาอังกฤษทั่วโลกแล้ว มียอดขายเป็นอันดับ 2 รองจาก *[[เดอะไทมส์ออฟอินเดีย]]* ที่ขายได้ 3.14 ล้านเล่มต่อวัน *ยูเอสเอทูเดย์* ออกวางขายใน 50 รัฐของสหรัฐอเมริกา แคนาดา วอชิงตันดีซี เปอร์โตริโก และเกาะกวม

## อ้างอิง

หมวดหมู่:หนังสือพิมพ์รายวัน
หมวดหมู่:หนังสือพิมพ์ในสหรัฐ
รางวัลสมาคมนักเขียนแห่งอเมริกา

**รางวัลสมาคมนักเขียนแห่งอเมริกา** () เป็นรางวัลที่มอบให้กับความประสบความสำเร็จอันโดดเด่นในด้านภาพยนตร์ รายการโทรทัศน์ วิทยุ จัดขึ้นประจำปีโดยสมาคมนักเขียนอเมริกาด้านตะวันออกและสมาคมนักเขียนอเมริกาด้านตะวันตก ตั้งแต่ปี 1949 และในปี 2004 รายการได้มีการถ่ายทอดทางโทรทัศน์ครั้งแรก

รางวัลด้านภาพยนตร์ มีเงื่อนไขคือภาพยนตร์ที่ฉายทางโรงภาพยนตร์ ในลอสแอนเจลิสปีก่อนของปฏิทิน ส่วนรางวัลทางโทรทัศน์ สำหรับซีรีส์ที่ผลิตและออกอากาศระหว่าง 1 ธันวาคม และ 30 พฤศจิกายน โดยไม่คำนึงถึงจำนวนตอนที่ออกอากาศ

หมวดหมู่:รางวัลภาพยนตร์
หมวดหมู่:รางวัลโทรทัศน์อเมริกัน
นิเนเวห์

**นิเนเวห์** (, ;  **; ;  ) เป็นเมืองอัสซีเรียโบราณในเมโสโปเตเมียตอนบน ตั้งอยู่บริเวณชานเมืองโมซูล ประเทศอิรักตอนเหนือ ซึ่งอยู่ฝั่งตะวันออกของแม่น้ำไทกริส และเคยเป็นเมืองหลวงและเมืองใหญ่สุดของจักรวรรดิอัสซีเรียใหม่

เมืองนี้เคยเป็นเมืองที่มีขนาดใหญ่ที่สุดในโลกเป็นเวลาประมาณ 50 ปี จนกระทั่ง 612 ปีก่อนคริสต์ศักราช หลังสมัยสงครามกลางเมืองอันโหดร้ายในอัสซีเรีย เมืองนี้ไม่ได้เป็นศูนย์กลางทางการเมืองหรือการบริหารอีกเลย แต่ในช่วงปลายสมัยโบราณ เมืองนี้เป็นที่ตั้งของบิชอปคริสเตียน จากนั้นจึงเสื่อมถอยในช่วงสมัยกลาง และถูกทอดทิ้งในคริสต์ศตวรรษที่ 13

## อ้างอิง

## แหล่งข้อมูลอื่น

หมวดหมู่:อัสซีเรีย
หมวดหมู่:เมโสโปเตเมีย
หมวดหมู่:โยนาห์
หมวดหมู่:เมืองในคัมภีร์ไบเบิล
หมวดหมู่:ประวัติศาสตร์อิรัก
แสงโสม (สุรา)

**แสงโสม** เป็นสุราในประเทศไทย ประเภทรัม กลั่นจากอ้อย เกิดขึ้นในปี พ.ศ. 2520 โดยการปรุงของนายจุล กาญจนลักษณ์ จาก โรงงานสุราแสงโสม จังหวัดนครปฐม ซึ่งถือเป็นต้นกำเนิดบริษัท แสงโสม จำกัด ในเครือไทยเบฟเวอเรจ ภายใต้กลุ่มทีซีซี ของเจริญ สิริวัฒนภักดี แสงโสมเกิดจากกระบวนการหมัก กลั่น และเก็บบ่มแอลกอฮอล์ในถังไม้โอ๊คนาน 3 ปี, 5 ปี และ 10 ปี แล้วปรุงแต่งรสด้วยหัวเชื้อพิเศษที่ปรุงขึ้นจากส่วนผสมของเครื่องเทศ และสมุนไพรนับร้อยชนิด

แสงโสมขายได้กว่า 70 ล้านลิตรต่อปี ในประเทศไทย และครองตลาด 70% ของเหล้าประเภทนี้

แสงโสมได้รับรางวัลเหรียญทอง รางวัล Golden Award 3 ครั้ง โดยครั้งแรกในปี 2525 ปี 2526 และปี 2549 และชนะรางวัลการประกวด สุรา ณ เมืองดึสเซิลดอร์ฟ ประเทศเยอรมนี ในปี พ.ศ. 2526 จึงเป็นที่มาของชื่อ แสงโสมเหรียญทอง 

## ดูเพิ่ม
* แม่โขง
* หงษ์ทอง
* กวางทอง
* รีเจนซี่
* เมอริเดียน

## อ้างอิง

หมวดหมู่:เครื่องดื่มแอลกอฮอล์ไทย
หมวดหมู่:ตราสินค้าผลิตภัณฑ์แอลกอฮอล์
หมวดหมู่:ตราสินค้าไทย
หมวดหมู่:แบรนด์เครื่องดื่มสัญชาติไทย
หมวดหมู่:ผลิตภัณฑ์ของกลุ่มทีซีซี
Orfeu Negro

**Orfeu Negro** () เป็นภาพยนตร์บราซิลที่กำกับโดยมาร์เซล คามุส ผู้กำกับชาวฝรั่งเศส ออกฉายในปี พ.ศ. 2502 ดัดแปลงจากบทละครเพลงของวินิเชียส เดอ มอเรียน เรื่อง Orfeu da Conceição ละครร่วมสมัยที่มีเค้าโครงเรื่องจากเทพปกรณัมกรีกเกี่ยวกับออร์ฟิอุสและยูริดิซี โดยดัดแปลงสถานที่เป็นหมู่บ้านเล็กๆ ชานกรุงรีโอเดจาเนโร  ในช่วงเทศกาลคาร์นิวัล

ดนตรีประกอบภาพยนตร์ "Manhã de Carnaval" โดยหลุยส์ บอนฟา และ "A felicidade" โดย แอนโตนิโอ คาร์ลอส โจบิม ได้รับความนิยม จนทำให้เกิดกระแสความนิยมดนตรีบอสซาโนวาในวงกว้าง

ภาพยนตร์เรื่องนี้ได้รับรางวัลปาล์มทองคำ จากเทศกาลภาพยนตร์เมืองคานส์ประจำปี 1959  รางวัลลูกโลกทองคำ และรางวัลออสการ์ สาขาภาพยนตร์ภาษาต่างประเทศ ประจำปี 1960 และรางวัลบาฟตา ประจำปี 1961

## อ้างอิง

## แหล่งข้อมูลอื่น

* Criterion Collection essay by David Ehrenstein 
* Culture Vulture review of Black Orpheus 

หมวดหมู่:ภาพยนตร์บราซิล
หมวดหมู่:ภาพยนตร์ฝรั่งเศส
หมวดหมู่:ภาพยนตร์อิตาลี‎
หมวดหมู่:ภาพยนตร์ที่ออกฉายในปี พ.ศ. 2502
หมวดหมู่:ภาพยนตร์เพลง
หมวดหมู่:ภาพยนตร์ภาษาต่างประเทศยอดเยี่ยม รางวัลออสการ์
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ที่ถ่ายทำในรีโอเดจาเนโร
หมวดหมู่:ภาพยนตร์ที่มีฉากในประเทศบราซิล